Author: sulik
Company: ÚV SR

Doložka finančných, ekonomických, environmentálnych vplyvov a vplyvov na zamestnanosť

1. Odhad dopadov na verejné financie
  
          Podľa § 51 ods. 1 zákona Národnej rady Slovenskej republiky č. 303/1995 Z. z. o rozpočtových pravidlách v znení neskorších predpisov uvádzame, že predpokladané finančné dôsledky na štátny rozpočet  vo forme zvýšených príjmov do štátneho rozpočtu, budú 66 mil. Sk pre rok 2004 a 100 mil. Sk ročne pre nasledujúce roky za predpokladu rovnakého počtu vykonaných veterinárnych inšpekcií a kontrol. Tieto finančné dôsledky boli vypočítané na základe údajov o počte vykonaných veterinárnych inšpekcií a veterinárnych kontrol v roku 2001 v súlade s metodikou smernice Rady 85/73/EHS. 
     Návrh predmetného nariadenia nemá vplyv na rozpočty obcí a rozpočty vyšších územných celkov.

2. Odhad dopadov na životné prostredie a zamestnanosť 

  	Návrh nariadenia vlády SR nemá dopad na životné prostredie a zamestnanosť.

Návrh nariadenia je v súlade s Ústavou Slovenskej republiky a zákonom č. 488/2002 Z. z.  o veterinárnej starostlivosti a o zmene niektorých zákonov v platnom znení.
  
Návrh nariadenia vlády nie je potrebné prerokovať v Rade hospodárskej a sociálnej dohody SR, pretože neupravuje otázky hospodárskeho a sociálneho partnerstva medzi štátom, zamestnávateľmi a zamestnancami. 

	Ministerstvo financií Slovenskej republiky  listom č. 3691/2004-81 z 9. marca 2004 oznámilo, že berie na vedomie, že predložený návrh nariadenia vlády SR bude mať pozitívny vplyv na štátny rozpočet vo forme zvýšených príjmov do štátneho rozpočtu v roku 2004 v sume 66 mil. Sk a pre nasledujúce roky v sume 100 mil. Sk za predpokladu rovnakého počtu vykonávaných veterinárnych inšpekcií a kontrol a nemá vplyv na rozpočty obcí a vyšších územných celkov.